ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ԿԱՆԱՆՑ ՄԻՋԱԶԳԱՅԻՆ ՕՐՎԱ ԱՌԹԻՎ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Սիրելի՛ կանայք, մայրեր ու քույրեր, ջերմորեն շնորհավորում եմ ձեզ գարնանային այս պայծառ տոնի՝ Կանանց միջազգային օրվա առթիվ:

Մաղթում եմ, որ հաջողությունները, սերն ու ժպիտները ձեզ ուղեկցեն ողջ տարվա ընթացքում:

Սիրելի կանայք, ընտանիքի ու հայրենիքի հանդեպ ձեր անմնացորդ նվիրվածությունը արժանի է երախտագիտության ու հիացմունքի: Մեր ժողովրդի բազմադարյա պատմության ընթացքում հայ կինն հաճախ է իր փխրուն ուսերին կրել կյանքի դառնություններն ու ճակատագրի փորձությունները, օրհասական պահերին բացառիկ արիություն ու կամք ցուցաբերել, որն օրինակելի է դարձել հետագա սերունդների համար:

Մեծ է ձեր ավանդը նաև հասարակական-քաղաքական կյանքի ամենատարբեր ոլորտներում, դուք ձեր գործունեությամբ, բարեխիղճ ու նվիրված աշխատանքով շարունակում եք մեծ դերակատարություն ունենալ հարազատ երկրի ու համայնքի շենացման շնորհակալ գործում:

Եվ այս օրը ևս մեկ հիանալի առիթ է արժևորելու և բարձր գնահատելու մեր կանանց և մայրերին՝ ընտանեկան օջախի պահապաններին ու ազգային ավանդական բարձր արժեքները կրողներին:

Ուզում եմ նաև իմ առանձնահատուկ սերն ու խոնարհումն արտահայտել մեր հերոսածին մայրերին՝ մաղթելով նրանց ոգու ամրություն ու մխիթարություն: Թող խաղաղություն տիրի ողջ աշխարհում և ոչ մի կին այլևս ստիպված չլինի կրել որդեկորույս մոր, այրիացած կնոջ դառը ճակատագիրը:

Սիրելի՛ կանայք, մայրեր, քույրեր, մեկ անգամ ևս շնորհավորելով՝ մաղթում եմ ձեզ ընտանեկան երջանկություն, սեր և անթիվ հաջողություններ աշխատանքային գործունեության մեջ:

Թո՛ղ ձեր սրտում միշտ գարուն լինի և թո՛ղ իրականություն դառնան ձեր բոլոր իղձերը:

Շարունակե՛ք ժպտալ և ձեր ժպիտներով գեղեցկացնել կյանքը: